**Извод**

**Хемијски састав и антиоксидативна активност екстраката изолованих из *Astragalus monspessulanus* L. који расту у полусувим областима Алжира**

Sawsen Bourezzane1, Hamada Haba1, Christophe Long2 и Mohammed Benkhaled1\*

*1 Laboratory of Chemistry and Environmental Chemistry (L.C.C.E), Department of Chemistry, Faculty of Sciences, Batna-1 University, Algeria*

*2 USR 3388 CNRS-Pierre Fabre, 3 Avenue Hubert Curien BP 13562, 31035 Toulouse, France*

*Извод*: У раду је приказано фитохемијско испитивање надземних делова биљке *Astragalus monspessulanus* L. која расте у Алжиру. Описано је изоловање и утврђивање структуре 13 познатих једињења. Из *n*-бутанолног екстракта изоловано је седам флавоноида (**1**-**7**), два сапонина и један лигнан. Такође, два фитостерола и један тритерпенод изоловани су из етил-ацетатног екстракта. Структуре свих изолованих једињења одређене су применом 1D и 2D-НМР спектроскопије, мерењем оптичке ротације, ESI-MS масеном спектрометријом и поређењем са подацима из литературе. Осим тога, испитана је антиоксидативна активност *n*-бутанолног екстракта надеземних делова *Astragalus monspessulanus* L. применом DPPH хватача радикала и гвожђе (II) есеја. Испитивани *n*-бутанолни екстракт показује ниску (*EC50* = 2.0876 ± 0.4363 mg/mL) до умерену (*IC50*= 63.60 ± 0.01436 μg/mL) антиоксидативну активност у зависности од примењеног модела за тестирање.